42

ISIGIDIMI SAMAXOSA, JUNE 1, 1887.

Ngomnye umhla unina wati ngokufuna ukonwabisa intombi yake, wamema isimanga sentombi, eyayiligcisa lokubeta uhadi kuzo zonke ikonseti zase London. Kute kwezo ntsuku wayekona u Lyra (kuba lalinjalo igama lalo ntombazana), unina, wake wabizwa ngomcimbi otile ate uyabuya, wafika sel’onxulumene ukuhlala omabini lamantombazana, andlele isicangca sangaseziko, edlalisa ngento zokudlalisa, u Drina ongumabi wazo ukwabela bona bobabini no Lyra. Kudo kwayiminyaka etile abantu bengenamdla utile ngonina ka Vitoliya ngesizatu soku kuhlala kwake kweso sizungu sase Kensington, nokungatandi kwake imihlali. Ub’eke atyelele kwindawo ezinje ngase Broadstairs, Ramsgate, nezinye indawo ezingase lunxwemeni lolwandle. Kute ke ekubeni kumane kububa ngokulandelanayo kulendlu yama Tshawe, kwabehle kwabonakala ukuba kungavela ituba lokuba u Drina abe nguye oya kuba yinkosazana yase England.

Umntan’omhle u Vitoliya, kwabonakala ukuba uya kula, waye nge mde kakulu, kodwa wayenesitomo esihle, enomkita, enobuso obubala lihle, namehlo amahle azuba ibala lawo. Waye sel’emalunga ne minyaka e 13 ubudala bake, ukuxelelwa kwake ukuba, kungati kanti isayakuba nguye u Kumkanikazi wase England. Yati kamnqa into- mbazana yakuyiva lonto.

Yati inteto yayo—‘ Ukuba udumo Iwalento lukulu, kodwa kona kukulu ngapezulu umntu ayakupendula ngako.’

Kute yakuba ngu Dr. Davys oyi titshala ka Vitoliya, wati unina, maze anganikwa izifundo eziya kukupisa i Lizwi lika Tixo, nokuba aze amane elesa i Bayibile nomfundiswa wake yonke imihla. Kwezo mini, inkosazana ayibanga naxa ingenzi nto ngalo, kuba ib’inezifundo zesi French, German, ne Italian, kwa nokuzoba (drawing) uku- vuma, ngapandle kwe zibalo ezinqabileyo (mathematics) nezinye ke izinto zokufundwa.

U Dr. Davys wayengafuni kufundisa bulumko bantloko bodwa, kuba kuyazeka ukuka intombi leyo yafundiswa elona xabiso likulu lalento ikukuzipata kakuhle, nokuzi nqwamba, zaye ezonto izitanda naxa zenziwa ngabanye, yayizamela ukuba izifumanele ngokwayo. Ezondawo ziba nokufundwa nakuyo le mbali nakwezinye iziganeko.

U Drina ubetanda ukuya ezivenkileni, ehamba nodade wabo, nomfundisikazi obemfundisa. Bebedla ngokuhamba bobatatu nje ngamaledi onke bengena bepuma kwezo venkile zase West End.

Ngomnye umhla baya kutenga kumenzi we *jewels,* waye omnye wakona esatengela elinye inenekazi umxokelelwane wegolide. Kwade kwalixesha lisakohlwe ngowona liwutengayo, lade lanyula omnye, elite lakubuza inani, labonakala lidana lakuva inani lawo, lavakala lisiti— ‘ Hayi, unqabile, undisindile, kwabonakala kutatyatwa onani lingapantsi kwalowo.’

Lonke ke elixesha u Drina nabehamba nabo babeyite nqokoqo lento, ekute lakupuma elonenekazi, inkosazana yasala ibuza kumnini venkile ukuba uyalazina elinenekazi. Uvakele esiti—‘ O! ewe ndiyalazi, ngomnye wabantu abazigxina ezitenga apa.’ Ite ke inkosazana,—“ Yabonake, mtumele lomxokelelwane ebewunxamele kangaka, ndokuhlawula ngawo. Woti uwupiwa yinkosazana u Alexandrina, umnikela ukuba afunde ukuzinqwamba, alwe nesilingo soku gagamela ukutenga izinto angenamandla okuzibatala.” Lembali ibonisa isimilo kwi Nkosazana leyo

sentelekelelo, sokubavela abantu, yaye iqutywa yinto  
engapakati, yaye inobunxamo ineratshi lobuntu, into  
engemangaliso ke leyo, xa kukangeleka into eb’iseza kuba  
yiyo.

UBU NTOMBAZANA BAKE.

Ute akuba esebudaleni bokuba yiminyanka elishumi eli-  
nesixenxe, okazini bake u Prince Ernest no Prince Albert

base Saxe-Coburg, Gotha, bafika noyise, beza kubona unina we Nkosazana e Botwe lase Kensington. Baya kubona izinto e London, bebesiya kungena kwityalike eyi St. Paul’s Cathedral, ziko intsapo zezikolo ezingena kona, zavuma ngohlobo olwaba nemfesane.

Inkosazana yamqonda ukupulapula kwake kokazini bayo ngu Albert kwintshumayelo ezo kwane mvumo, kwaye  
ke ukususela kweloxa kubonakele ukuba Inkosazana isel’ imisilo emxelweni oyena iyakwendela kuye kubo ukuba iyakuze yende.

Ukususela kweloxesha, ute u Prince Albert nakuba egodukile waya e Germany kowabo, bahlala besazana ngendaba nangezihlobo. Bebevana nangokubalelana, nangezinye ke indlela zokunonelelana kwabo.

Kute ke ukususela kweloxa lolundwendwe, yaqala Inkosazana ukungena kakulu emzini apo kwenziwa izinto. Kute malunga nokupela kolaulo Iuka William we IV. wapikela indawo yokuba Inkosazana mayiye kaloku Enkundleni yakomkulu namaxa unina angakolwayo yilonto. Ube ngamnonelele kakulu unina wo Mtan’Omhle lo, kodwa ub’emtanda kakulu umntwana womninawe wake lo, obeyakuba nguye ngoku ngokotende lolaulo Iwendlu yama  
Tshawe, ke ngoko okwake yena ubenga angahlala ebako Enkundleni yakomkulu.

Noko ke kwakuyinto elilungelo ukungabiko kwake Enkundleni yakomkulu yase England kwintombazana ebisencinane kangako, nokuba bekupantsi kwo Kumkani obe ngu Matiloshe na. Bute ubume besimilo somfazi wayo obelilali, ezibekile, sahlambulula imikwa yenkosazana, nakuba bekuko ukungahlambuluki okutile kwimpembelelo ebiko malunga nezinto zase ntliziyweni, ezo izinto bezingayilungele intombazana entliziyo inyulu nje ngaleyo, kwanakunina, owati wayipapela indawo yokuhlala eyiqoqongile  
kwindawo ezinjalo.

U Kumkani wayenqwena ukunga angake apile, ide ike ibe yintombi Inkosazana le, okoke kuxa ubudala bayo buyi minyaka elishumi elinesibozo, ukuze ke ngoko ibe nako ukumiselwa ekubeni ngu Kumkanikazi kanye, ingabi sabanjelwa bani, uyakuhlala esepantsi kokulaulwa ngunina. Okunene lomnqweno wazaliseka. Inkosazana, u Drina ufike ebudaleni obebunqweneleka, nge 24 ku May 1837, waza u William we IV. wake wapila kwade kwalusuku  
Iwe 19 kwelandelayo inyanga. Kute noko bekusekulindelekile ukuqauka kwake kwa kwintsuku ezingapambili, kwahlala kuqubeka kwanje ngayambili.

UKUNGENA EBU KUMKANIKAZINI.

Kute ukuti qipu kokusa nge 20 ka June, 1837, botuswa kukunqonqozwa okukulu, kwisango elingapandle, ekwati kwakuvulwa kanti yi Archbishop yase Canterbury, intloko yaba Fundisi, kunye ne Home Secretary, omnye wama Pakati, bafuna ukuteta no Mntan’ Omhle u Vitoliya.

“ Kodwa ke usalele, kuba ise ngu five o’clock,” satsho isicakazana site nqa.

“ Ixesha alinanto, ndimelwe kukuba ndihlangane naye  
ngoku,” yatsho i Archbishop. Waya kubizwa ke ngoko sisicakakazi.

Inkosazana ayilibazisanga yona ixelise izicaka eze. Yapuma isanxibe ingubo zokulala, izite wambu ngetyali ngapezulu, zaye inwele zayo ezintle kunene zisafane zabekisa ezantsi Yasel’ ibeka *epala,* apo i Archbishop yayi sel’iyilinde kona, yafika yawisa izwi eliti—‘ Wena ngoku ungu Kumkanikazi wase England.” Wake wenqumama ixeshana, ete nkwabalala, wandula ukuti—“ Maze unditandazele.” Waluqala kakuhle ulaulo olu u Vitoliya ayame ku Tixo, ote ke wamsikelela kakulu, lowo ubezipose epela elugci-  
nweni Lwake. Zabehle zavakala indaba endlwini apo, kwaba kuninzi kaloku ukubuyabuya nokupambana kwabantu kwi yure  
ezitile pambi kokuba u Kumkanikazi aye pambi kwe Gqu-